**KÚPNA ZMLUVA**

**č. SE-VO1-2022/004674-004**

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný** **zákonník**“) a podľa § 32 a nasl. zákona č. 343/2015 Z. z., o verejnom obstarávaní a o zmene a doplnení niektorých zákonov

v znení neskorších predpisov (ďalej len „**zákon o verejnom obstarávaní**“)

(ďalej len „**zmluva**“)

**Článok I.**

**Zmluvné strany**

|  |  |
| --- | --- |
| **Kupujúci:** |  |
| Názov:  | Slovenská republika v zastúpení Ministerstva vnútra Slovenskej republiky |
| Sídlo: | Pribinova 2, 812 72 Bratislava, Slovenská republika |
| V zastúpení:  | Ing. Martina Hrnčiarováriaditeľka odboru hospodárskeho zabezpečenia, sekcie ekonomiky, Ministerstva vnútra Slovenskej republikyna základe plnomocenstva č. SE-001-2022/002649-011 zo dňa 12.05.2022 |
| IČO: |  |
| DIČ: |  |
| Bankové spojenie: |  |
| Číslo účtu: |  |
| BIC/SWIFT kód:    |  |
| Internetová adresa (URL): | www.minv.sk |
|  |  |
| (ďalej len „**kupujúci**“) |  |

a

|  |  |
| --- | --- |
| **Predávajúci:** |  |
| Názov:  | Gratex International, a.s. |
| Sídlo: | Galvaniho 17/C, 821 04 Bratislava |
| zastúpený: | Ing. Jozef Kožár, predseda predstavenstvaIng. Martin Polek, člen predstavenstva |
| IČO: | 35743468 |
| DIČ: |  |
| Bankové spojenie: |  |
| Číslo účtu: |  |
| SWIFT :  |  |
| IBAN:  |  |
| E-mail: |  |
| Tel.: |  |
| Fax: |  |
| Internetová adresa (URL):  | www.gratex.com |
| Zapísaný v: | Obchodný register Okresného súdu Bratislava I., oddiel: SA, vložka číslo: 1696/B |
| (ďalej len „**predávajúci**“) |  |

(kupujúci a predávajúci ďalej len „**Zmluvné strany**“)

Článok II.

Úvodné ustanovenie

* 1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona o verejnom obstarávaní zriadilo dynamický nákupný systém (ďalej len „DNS“) s názvom "**Audio, video, foto
	a súvisiaca technika DNS** " .
	2. Verejný obstarávateľ prostredníctvom DNS v súlade s príslušnými ustanoveniami zákona o verejnom obstarávaní zrealizoval konkrétne obstarávanie na predmet zákazky „**Nákup dataprojektorov pre potreby útvarov MV SR“**.
	3. Predmet zákazky je realizovaný a financovaný zo zdrojov štátneho rozpočtu.

Článok III.

Predmet zmluvy

* 1. Predmetom tejto zmluvy je dodávka tovaru, vrátane dopravy do miesta dodania, ktorý je presne špecifikovaný v prílohe č. 1 zmluvy (ďalej len „**predmet zmluvy**“).
	2. Predávajúci sa na základe tejto zmluvy a v rozsahu v nej vymedzenom zaväzuje riadne a včas dodať predmet zmluvy a všetky s ním súvisiace plnenia  v súlade s  vlastným návrhom plnenia, ktorý je uvedený v prílohe č. 2 tejto zmluvy. V prípade, ak plnenie požadované kupujúcim v zmysle prílohy č. 1 tejto zmluvy nie je v celom rozsahu zhodné s vlastným návrhom plnenia predávajúceho podľa prílohy č. 2, má kupujúci právo, v prípade, že je to pre neho výhodnejšie, požadovať od predávajúceho dodanie plnenia podľa prílohy č. 1 tejto zmluvy.
	3. Kupujúci sa zaväzuje riadne a včas dodaný predmet zmluvy prevziať a zaplatiť zaň dohodnutú kúpnu cenu v súlade s čl. V tejto zmluvy.

Článok IV.

Dodacie podmienky

* 1. Predávajúci sa zaväzuje dodať predmet zmluvy v súlade s dohodnutými technickými a funkčnými charakteristikami, všeobecne záväznými právnymi predpismi platnými na území SR, technickými normami a podmienkami tejto zmluvy. Predávajúci sa zaväzuje súčasne s odovzdaním predmetu zmluvy odovzdať kupujúcemu aj všetky doklady, ktoré sa na dodaný predmet zmluvy vzťahujú, a to najmä návod na použitie, informácie o  manipulovaní a skladovaní, všetko v slovenskom jazyku.
	2. Predávajúci zabezpečí aj súvisiace služby spojené s dodaním predmetu zmluvy na miesto dodania, s vyložením v mieste dodania.
	3. Predávajúci sa zaväzuje dodať predmet zmluvy Kupujúcemu do 30 dní odo dňa účinnosti zmluvy, avšak najneskôr do 30.11.2022.
	4. Miestom dodania je Ministerstvo vnútra Slovenskej republiky, Košická 47, 812 72 Bratislava.
	5. Dodanie predmetu zmluvy bude dokladované podpisom zodpovednej osoby kupujúceho na príslušnom dodacom liste.
	6. Deň dodania predmetu zmluvy písomne alebo elektronicky oznámi predávajúci kupujúcemu najneskôr dva (2) pracovné dni vopred.
	7. Po prebratí predmetu zmluvy predávajúci vyhotoví dodací list. Kupujúci po prebratí predmetu zmluvy dodací list písomne potvrdí. Kupujúci môže po prevzatí predmet zmluvy riadne užívať a Predávajúci sa mu zaväzuje toto užívanie dňom prebratia umožniť. Kupujúci si vyhradzuje právo prevziať iba predmet zmluvy funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný predmet zmluvy a nezaplatiť cenu za neprebraný predmet zmluvy.
	8. V prílohe č. 4 sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	9. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v Prílohe č. 4, a to bezodkladne po tom, ako sa o tejto skutočnosti dozvie.
	10. V prípade zmeny subdodávateľa je predávajúci povinný najneskôr do piatich (5) pracovných dní odo dňa zmeny subdodávateľa predložiť kupujúcemu informácie o novom subdodávateľovi v rozsahu údajov podľa bodu 4.8 tohto článku a predmety subdodávok a čestného vyhlásenia, že každý navrhnutý subdodávateľ spĺňa alebo najneskôr v čase plnenia bude spĺňať podmienky účasti podľa § 32 ods. 1 zákona o verejnom obstarávaní pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	11. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka.
	12. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
	13. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas celej doby trvania tejto zmluvy.
	14. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
	15. Vlastnícke právo k dodanému predmetu zmluvy prechádza na kupujúceho dňom jeho dodania a prevzatia podpisom dodacieho listu vyhotoveného Predávajúcim a zaplatením kúpnej ceny.
	16. Nebezpečenstvo škody na predmete zmluvy prechádza na Kupujúceho splnením podmienok bodu 4.15. tohto článku zmluvy.

Článok V.

Kúpna cena a platobné podmienky

* 1. Kúpna cena je výsledkom verejného obstarávania, je stanovená v súlade so zákonom č. NR SR č. 18/1996 Z. z. o cenách v znení neskorších predpisov, ako cena konečná zahŕňajúca všetky dodávky a prípadné súvisiace služby, a je uvedená v prílohe č. 3 tejto zmluvy.
	2. Zálohové platby ani platba vopred sa neumožňujú. Úhrada kúpnej ceny sa uskutoční po prebratí predmetu zmluvy kupujúcim, formou prevodu na bankový účet predávajúceho uvedeného v záhlaví tejto zmluvy v časti Predávajúci.Bezhotovostný platobný styk sa uskutoční prostredníctvom finančného ústavu kupujúceho na základe faktúry, ktorej splatnosť je dohodnutá v lehote tridsať (30) dní odo dňa doručenia faktúry kupujúcemu. Cena sa považuje za uhradenú dňom odpísania finančných prostriedkov z účtu kupujúceho uvedeného v záhlaví tejto zmluvy.
	3. Neoddeliteľnou súčasťou faktúry bude dodací list potvrdený kupujúcim.
	4. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

Článok VI.

Záručná doba a zodpovednosť za vady

* 1. Záručná doba na predmet zmluvy je 24 mesiacov od prebratia predmetu zmluvy kupujúcim, pokiaľ na záručnom liste alebo obale predmetu zmluvy nie je vyznačená dlhšia doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
	2. V prípade vady zo záruky predmetu zmluvy počas záručnej doby má kupujúci právo na bezplatné odstránenie vád a predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením predmetu zmluvy hrubou nedbanlivosťou kupujúceho, jeho konaním v rozpore s inštrukciami ohľadne používania predmetu zmluvy, neodbornou údržbou, používaním v rozpore s návodom na použitie, alebo neobvyklým spôsobom užívania predmetu zmluvy.
	3. Kupujúci za zaväzuje, že reklamáciu vady zo záruky predmetu zmluvy uplatní bez zbytočného odkladu po jej zistení, písomnou formou, oprávnenému zástupcovi predávajúceho.

6.4. Kupujúci je oprávnený v prípade dodania vadného predmetu zmluvy požadovať:

a) odstránenie vád predmetu zmluvy, ak sú opraviteľné,

b) dodanie chýbajúceho množstva alebo časti predmetu zmluvy,

c) výmenu vadného predmetu zmluvy za predmet zmluvy bez vád.

* 1. Právo voľby uplatneného nároku podľa bodu 6.4. písm. a), b) alebo c) musí kupujúci uviesť v písomne uplatnenej reklamácii. V opačnom prípade má právo voľby predávajúci. Predávajúci sa zaväzuje odstrániť vadu tovaru na vlastné náklady najneskôr v lehote do 30 dní odo dňa uplatnenia reklamácie.
	2. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

Článok VII.

Ostatné dojednania

* 1. Predávajúci prehlasuje, že predmet zmluvy nie je zaťažený právami tretích osôb.
	2. Predávajúci je povinný dodať predmet zmluvy kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa prílohy č. 1 a prílohy č. 2 zmluvy.
	3. Kupujúci je povinný:
	4. prebrať bezchybný predmet zmluvy v deň dodania, ktorý mu predávajúci oznámi podľa článku IV.  bod 4.6 tejto zmluvy,
	5. riadne a včas zaplatiť kúpnu cenu dohodnutú v článku V. tejto zmluvy.
	6. Kupujúci má právo v prípade pochybností o kvalite predmetu zmluvy si vyžiadať vzorku ktorejkoľvek časti predmetu zmluvy na otestovanie, čo mu je predávajúci povinný poskytnúť do piatich (5) pracovných dní.
	7. Ak má kupujúci odôvodnenú pochybnosť o tom, že dodaná vzorka predmetu zmluvy nezodpovedá požadovanej špecifikácií, dodávateľ zabezpečí preukázanie zhody s ponúkanou špecifikáciou, obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, do troch (3) pracovných dní od doručenia žiadosti o preukázanie zhody predmetu zmluvy. Originalitu môže potvrdiť aj výrobca príslušných periférnych zariadení, alebo jeho zástupca pre Slovenskú republiku.

Článok VIII.

**Zmluvné pokuty a úroky z omeškania**

* 1. Pre prípad nedodržania podmienok tejto zmluvy dohodli Zmluvné strany nasledovné zmluvné pokuty a úroky z omeškania:
1. za omeškanie predávajúceho s dodaním predmetu zmluvy v lehote podľa čl. IV. bod 4.3. tejto zmluvy  je kupujúci oprávnený uplatniť si voči predávajúcemu zmluvnú pokutu vo výške 0,05 % z ceny celého predmetu zmluvy za každý aj začatý deň omeškania,
2. za omeškanie predávajúceho s odstránením vady predmetu zmluvy v lehote podľa čl. VI bod 6.5 tejto zmluvy je Kupujúci oprávnený uplatniť si zmluvnú pokutu vo výške 0,05% z ceny vadného predmetu zmluvy za každý aj začatý deň omeškania.
3. za omeškanie kupujúceho so zaplatením kúpnej ceny je predávajúci oprávnený uplatniť si zákonný úrok z omeškania z nezaplatenej ceny za každý aj začatý deň omeškania,
	1. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
	2. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí predávajúci kupujúcemu v lehote tridsiatich (30) dní odo dňa doručenia faktúry do sídla predávajúceho.

**Článok IX.**

 **Skončenie zmluvy**

* 1. Zmluvné strany sa dohodli, že zmluvu je možné skončiť:
	2. písomnou dohodou Zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky Zmluvných strán vzniknuté na základe alebo v súvislosti s touto zmluvou,
	3. písomným odstúpením od zmluvy v prípade podstatného porušenia zmluvy,
	4. Odstúpenie od zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenú v tejto zmluve.
	5. Za podstatné porušenie zmluvy sa považuje:
1. omeškanie predávajúceho s dodaním predmetu zmluvy oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
2. ak kúpna cena bude fakturovaná v rozpore s podmienkami dohodnutými v tejto zmluve,
3. Predávajúci dodá Kupujúcemu predmet zmluvy takých parametrov, ktoré sú v rozpore s touto zmluvou,
4. Kupujúci je v omeškaní so zaplatením faktúry o viac ako šesťdesiat (60) dní po lehote jej splatnosti,
5. predávajúci poruší jeho povinnosti podľa čl. IV bod 4.8. až 4.13. tejto zmluvy.
	1. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
	2. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania predmetu zmluvy trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.

**Článok X.**

**Spoločné a záverečné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s zmluvou druhej Zmluvnej strane (každá z nich ďalej ako „**Oznámenie**“) musia byť:
		1. v písomnej podobe,
		2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom zmluvy.
	2. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom zmluvy:

*Kupujúci*

 Ministerstvo vnútra Slovenskej republiky

 Košická 47

 812 72 Bratislava

 k rukám:

 email:

 Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom zmluvy:

 *Predávajúci:*

 Gratex International, a.s.

 Galvaniho 17/C

 821 04 Bratislava

 k rukám:

 email:

* 1. Oznámenie nadobúda účinnosť okamihom jeho prevzatia a má sa za prevzaté:
		1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
	2. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný a očíslovaný dodatok k tejto zmluve.
	3. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy.
	4. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
	5. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
	6. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
	7. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí kupujúci.
	8. Táto zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú predávajúcemu a tri (3) rovnopisy zostanú kupujúcemu.
	9. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet zákazky

Príloha č. 2: Vlastný návrh plnenia

Príloha č. 3: Štruktúrovaný rozpočet ceny Kúpnej zmluvy

Príloha č. 4: Zoznam subdodávateľov

 V Bratislave  dňa ..................... V Bratislave dňa: .....................

 Za Kupujúceho: Za Predávajúceho:

 ....................................................... .......................................................

 *Ing. Martina Hrnčiarová* *Ing. Jozef Kožár*

riaditeľka odboru hospodárskeho zabezpečenia predseda predstavenstva

 SE MV SR spoločnosti Gratex International, a.s.

 ..............................................................

 *Ing. Martin Polek*

 člen predstavenstva

 spoločnosti Gratex International, a.s.

Príloha č.1 Predmet zákazky

**Opis predmetu zákazky**

**Názov predmetu zákazky:** Nákup dataprojektorov pre potreby útvarov MV SR

 (ID zákazky 31881)

1. Predmetom zákazky je kúpa a dodanie bežne dostupných tovarov, ktorými sú dataprojektory a s tým súvisiace služby.
2. **Hlavný kód CPV:**

38652120-7 – Videoprojektory

1. **S tovarom sa požaduje zabezpečiť aj tieto súvisiace služby:**
* dodanie tovaru do miesta dodania,
* vyloženie tovaru v mieste dodania.
1. Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
2. Tovar musí byť nový, nepoužívaný, zabalený v neporušených obaloch, nepoškodený.
3. Tovar nesmie byť recyklovaný, repasovaný, renovovaný.
4. Verejný obstarávateľ požaduje na dodaný tovar min. 24 mesačnú záručnú dobu garantovanú výrobcom, pokiaľ na záručnom liste nie je vyznačená dlhšia záručná doba podľa záručných podmienok výrobcu. Záručná doba začína plynúť dňom prevzatia predmetu zmluvy na základe dodacieho listu.
5. Verejný obstarávateľ požaduje pre všetky typy dodávok odovzdanie dokumentácie – technická dokumentácia od výrobcu, návod na použitie/manuál pre obsluhu v slovenskom alebo českom jazyku, záručné listy, iné doklady podľa druhu tovaru.
6. **Lehota plnenia je:**
* do 30 dní od nadobudnutia účinnosti zmluvy, avšak najneskôr do 30.11.2022.
1. **Miestom dodania je:**
* Ministerstvo vnútra Slovenskej republiky, Košická 47, 812 72 Bratislava.
1. **Technická špecifikácia predmetu zákazky s odôvodnením obstarania konkrétnych tovarov:**

Všetky technické parametre/funkcionality, resp. vlastnosti požadovaného predmetu zákazky uvedené v tabuľke nižšie predstavujú minimálne požiadavky, ktoré musia byť splnené vo vlastnom návrhu plnenia uchádzača.

|  |  |
| --- | --- |
| **Požadovaná min. technická špecifikácia, parametre a funkcionality určené verejným obstarávateľom** | **Vlastný návrh plnenia** (doplní uchádzač)**Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.****V prípade číselnej hodnoty uviesť jej skutočnú hodnotu** |
| **Položka č. 1 – Dataprojektor** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **26 ks** |  | **N/A** |
| **Výrobca:** |  | **N/A** |
| **Typové označenie:** |  | **N/A** |
| **Požaduje sa uviesť link na webovú stránku** **s fotografiou a technickou špecifikáciou ponúkaného zariadenia, napr. link na technický alebo katalógový list** |  | **N/A** |
| **Technológia** | DLP | **N/A** |  |
| **Svietivosť**  | min. 3000 ANSI lm |  | **N/A** |
| **Natívne rozlíšenie**  | min. 4K (3840x2160 px) |  | **N/A** |
| **Pomer strán**  | 16:9 | **N/A** |  |
| **Kontrast**  | min. 10 000:1 |  | **N/A** |
| **Typ pripojenia** | HDMI 2.0 | **N/A** |  |
| **Pripojenie HDMI** | min. 2 ks |  | **N/A** |
| **Príslušenstvo**  | reproduktory, prepravná taška, krytka objektívu, HDMI 2.0 kábel s dĺžkou min. 3m | **N/A** |  |
| **Súčasť balenia** | manuál v slovenskom a českom jazyku | **N/A** |  |
| **Záruka**  | min. 2 roky |  | **N/A** |

*Táto časť súťažných podkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom.*

Príloha č. 2 Vlastný návrh plnenia

**Vzor vlastného návrhu plnenia**

**Názov predmetu zákazky:** Nákup dataprojektorov pre potreby útvarov MV SR

 (ID zákazky 31881)

1. Predmetom zákazky je kúpa a dodanie bežne dostupných tovarov, ktorými sú dataprojektory a s tým súvisiace služby.
2. **Hlavný kód CPV:**

38652120-7 – Videoprojektory

1. **S tovarom sa požaduje zabezpečiť aj tieto súvisiace služby:**
* dodanie tovaru do miesta dodania,
* vyloženie tovaru v mieste dodania.
1. Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
2. Tovar musí byť nový, nepoužívaný, zabalený v neporušených obaloch, nepoškodený.
3. Tovar nesmie byť recyklovaný, repasovaný, renovovaný.
4. Verejný obstarávateľ požaduje na dodaný tovar min. 24 mesačnú záručnú dobu garantovanú výrobcom, pokiaľ na záručnom liste nie je vyznačená dlhšia záručná doba podľa záručných podmienok výrobcu. Záručná doba začína plynúť dňom prevzatia predmetu zmluvy na základe dodacieho listu.
5. Verejný obstarávateľ požaduje pre všetky typy dodávok odovzdanie dokumentácie – technická dokumentácia od výrobcu, návod na použitie/manuál pre obsluhu v slovenskom alebo českom jazyku, záručné listy, iné doklady podľa druhu tovaru.
6. **Lehota plnenia je:**
* do 30 dní od nadobudnutia účinnosti zmluvy, avšak najneskôr do 30.11.2022.
1. **Miestom dodania je:**
* Ministerstvo vnútra Slovenskej republiky, Košická 47, 812 72 Bratislava.
1. **Technická špecifikácia predmetu zákazky s odôvodnením obstarania konkrétnych tovarov:**

Všetky technické parametre/funkcionality, resp. vlastnosti požadovaného predmetu zákazky uvedené v tabuľke nižšie predstavujú minimálne požiadavky, ktoré musia byť splnené vo vlastnom návrhu plnenia uchádzača.

|  |  |
| --- | --- |
| **Požadovaná min. technická špecifikácia, parametre a funkcionality určené verejným obstarávateľom** | **Vlastný návrh plnenia** **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.****V prípade číselnej hodnoty uviesť jej skutočnú hodnotu** |
| **Položka č. 1 – Dataprojektor** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **26 ks** | **26 ks** | **N/A** |
| **Výrobca:** | **Viewsonic** | **N/A** |
| **Typové označenie:** | **Viewsonic DLP PX701-4K** | **N/A** |
| **Požaduje sa uviesť link na webovú stránku** **s fotografiou a technickou špecifikáciou ponúkaného zariadenia, napr. link na technický alebo katalógový list** | [**https://www.viewsonic.com/cz/products/projectors/PX701-4K**](https://www.viewsonic.com/cz/products/projectors/PX701-4K) | **N/A** |
| **Technológia** | DLP | **N/A** | **Áno** |
| **Svietivosť**  | min. 3000 ANSI lm | 3200 ANSI lm | **N/A** |
| **Natívne rozlíšenie**  | min. 4K (3840x2160 px) | 4K (3840x2160 px) | **N/A** |
| **Pomer strán**  | 16:9 | **N/A** | **Áno** |
| **Kontrast**  | min. 10 000:1 | 12 000:1 | **N/A** |
| **Typ pripojenia** | HDMI 2.0 | **N/A** | **Áno** |
| **Pripojenie HDMI** | min. 2 ks | 2 ks | **N/A** |
| **Príslušenstvo**  | reproduktory, prepravná taška, krytka objektívu, HDMI 2.0 kábel s dĺžkou min. 3m | **N/A** | **Áno** |
| **Súčasť balenia** | manuál v slovenskom a českom jazyku | **N/A** | **Áno** |
| **Záruka**  | min. 2 roky | 2 roky | **N/A** |

Príloha č. 3 Štruktúrovaný rozpočet ceny Kúpnej zmluvy

**Štruktúrovaný rozpočet ceny**

|  |
| --- |
| **Nákup dataprojektorov pre potreby útvarov MV SR (ID zákazky 31881)** |
| **Poradové číslo** | **Názov položky** | **Merná jednotka** | **Množstvo** |  **Jednotková cena v EUR bez DPH**  | **Sadzba DPH v %** |  **Jednotková cenav EUR s DPH**  |  **Celková cena v EUR bez DPH**  |  **Výška DPH v EUR**  |  **Celková cena v EUR s DPH**  |
| 1. | Dataprojektor | ks | 26 | 705,00 € | 20,00% | 846,00 € | 18 330,00 € | 3 666,00 € | 21 996,00 € |
| **Celková cena za požadovaný predmet zákazky vyjadrená v EUR**  | 18 330,00 € |  | 21 996,00 €  |

Príloha č. 4 Zoznam subdodávateľov

**Zoznam subdodávateľov**

|  |  |  |  |
| --- | --- | --- | --- |
| P.č. | Údaje o subdodávateľoch -Obchodné meno, sídlo, IČO | Osoba oprávnená konať za subdodávateľaDátum narodenia | Adresa pobytu  |
| **\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

Gratex International, a.s., Galvaniho 17/C, 821 04 Bratislava, IČO: 35743468, zastúpený Ing. Jozefom Kožárom, predsedom predstavenstva a Ing. Martinom Polekom, členom predstavenstva spoločnosti Gratex International, a.s., týmto čestne vyhlasujeme, že na realizáciu predmetu zákazky „**Nákup dataprojektorov pre potreby útvarov MV SR**", zadávanej s použitím dynamického nákupného systému a vyhlásenej verejným obstarávateľom Ministerstvo vnútra Slovenskej republiky, Pribinova 2, 812 72 Bratislava **nebudeme** využívať subdodávateľov.

Za Predávajúceho:

 .............................................................

*Ing. Jozef Kožár*

 predseda predstavenstva

 spoločnosti Gratex International, a.s.

..............................................................

 *Ing. Martin Polek*

 člen predstavenstva

 spoločnosti Gratex International, a.s.